**Patsu-Libuma metsakuivendus**

**Kuupäev: 30.05.2024**

30.05.2024 toimus Projekteerimisbüroo Maa ja Vesi AS ja RMK vahel töökoosolek, kus tutvustati Patsu-Libuma metsakuivenduse projekti uurimistööde tulemusi ja arutati projektlahendust. Koosolek toimus RMK Paikuse kontoris. Koosolekul osalesid:

* Henri Daniel Ots - Projekteerimisbüroo Maa ja Vesi
* Harri Hiisjärv - Projekteerimisbüroo Maa ja Vesi
* Kadri Normak – Maves OÜ (osales MS Teamsi vahendusel)
* Karl Ruukel - RMK
* Aivar Laud – RMK
* Aive Leinpuu - RMK
* Toomas Kivisto – RMK

Koosoleku käigus arutati järgnevaid punkte ning võeti vastu järgnevad otsused:

1. Henri Daniel Ots andis ülevaate uurimistööde tulemusest. Objekti kuivendusvõrk vajab korrastamist, kuid piiranguid arvestades ei ole paljudel kraavidel võimalik kaevetöid kavandada.
2. EH1 puhul otsustati, et objekti lõunapoolsele osale pääsemiseks rajatakse riigiteelt rekonstrueerimistööde käigus ajutine mahasõit ja eesvool 100 uuendatakse lubatud ulatuses (ei tohi mõjutada liigirikkaid madalsoid) ja kraav 102 rekonstrueeritakse.
3. EH1 loode poolses osas juhitakse eesvool 100 kraavi 105, mis omakorda juhitakse kraavi 106. Sealt edasi juhistakse vesi maaparandussüsteemi eesvoolu 5111760020130/001 Mägede (PÜ-34) (Kiisaoja).
4. Selleks, et mööda RMK maad tehnikaga alale pääseda, on vaja projekteerida truup maaparandussüsteemi eesvoolule 5111760020130/001 Mägede (PÜ-34) (Kiisaoja). Truubi projekteerimiseks on vaja RMK-l taotleda projekteerimistingimused PTA-lt. AS Projekteerimisbüroo Maa ja Vesi teeb antud põhjusel taotluse RMK-le projekti üleandmise tähtaja pikendamiseks.
5. Selleks, et eesvoolu 100 ümberjuhtimine ei mõjutaks negatiivselt liigirikkaid madalsoid, tegi projekteerija ettepaneku projekteerida rekonstrueeritava lõigu algusesse truubiga pinnaspais, mis oma olemuselt oleks suurveekontrollsüsteemi sarnane lahendus. Rajatise eesmärk on tegevusega vältida kuivenduse negatiivset mõju kaitseväärtustele.
6. Antud lahenduse puhul projekteeritakse kraavi 106 suudmesse settebassein.
7. EH2 puhul otsustati, et eesvool 200 rekonstrueeritakse ja eesvoolu suudmesse projekteeritakse settebassein. Eesvoolu vallile pääsemiseks rajatakse truup eesvoolule 200 ja Patsu tee teekraavile, mis piirneb kat. tunnusega Ronja 45203:002:0186. Liikumine kavandatakse Ronja katastriüksuselt.
8. Otsustati, et truupi T2 ei rekonstrueerita. Truup jääb olemasolevasse seisu.
9. EH2 ala peal otsustati, et rekonstrueeritakse kraavid 201, 206 ja 208.
10. Kraavi ülemistesse otstesse projekteeritakse truubiga pinnaspaisud, et vältida kuivenduskraavide mõju põhjapool asuvatele looduskaitselistele väärtustele. EH2 kuivenduskraavidele tagatakse truupidega ühendus eesvooluga 200.
11. Eesvoolu 200 vallist põhja poole projekteeritakse 2 kraavilaiendit ja 2 leevendustiiki.

**Protokolli koostas Henri Daniel Ots**